tomron87/hebrew-wikipedia-sentences-corpus huggingface dataset:
אורוצ'ימארו מובס לבסוף על ידי ההוקאגה השלישי אך מצליח לברוח, בעוד שההוקאגה השלישי מקריב את חייו כדי לזמן את "אל המוות" במטרתו להביס את אורוצ'ימארו.
בעקבות המתקפה, זקני הכפר נדרשים למנות הוקאגה חדש.
בעקבות כך הם יוצאים לחפש את טסונאדה, אשר הייתה בעבר חברה בצוות של אורוצ'ימארו, מתוך האמונה שהיא הכי מתאימה להיות ההוקאגה הבאה.
בדרכם אל טסונאדה חברי צוות 7 מותקפים על ידי אורוצ'ימארו.
לבסוף הם מצליחים להביס אותו ולשכנע את טסונאדה לחזור לכפר ולהפוך להוקאגה החמישית של כפר העלה הנסתר.
אורוצ'ימארו חומד ביכולתיו של סאסקה, אשר הוא השורד היחיד משבט הנינג'ות האגדי "אוצ'יהא" שנרצח כולו בידי אחיו של סאסקה.
בשל כך אורוצ'ימארו שולח שליחים שינסו לשכנע את סאסקה לערוק ולהצטרף לכוחותיו.
סאסקה, אשר מבקש להתחזק על מנת לנקום באחיו, נענה להזמנה.
בניסיון למנוע את עריקתו מהכפר של סאסקה, ההוקאגה החדשה שולחת את נארוטו וצוותו במטרה להשיב את סאסאקה, אך הם לא מצליחים לשכנע או להכריח אותו לחזור.
נחוש להחזיר את סאסקה, נארוטו יוצא למסע אימונים של שנתיים וחצי עם ג'יראייה על מנת להתכונן לאתגרים שבפתח.
חלק ב' - נארוטו שיפודן
שנתיים וחצי לאחר עלילת החלק הראשון של הסדרה, נארוטו חוזר לכפר העלה הנסתר, לאחר אימונים אינטנסיביים.
נארוטו הוא כעת נינג'ה מיומן ובוגר יותר והוא נחוש יותר מתמיד לחזור לצוותו ולעשות את כל מה שנחוץ על מנת להפוך בבוא היום להוקאגה.
בהמשך חברי צוות 7 ונינג'ות נוספות, לוקחים חלק בקרבות עזים נגד לוחמי ארגון אקאטסוקי בעודם ממשיכים בחיפושים אחר סאסקה.
בינתיים, סאסקה, אשר בשלב הזה צבר כח רב, מתעמת עם אחיו איטאצ'י בקרב קטלני.
לאחר שסאסקה מנצח והורג את איטאצ'י הוא לומד שההנהגה של כפר העלה הנסתר היא שהורתה לאיטאצ'י לחסל את שבט אוצ'יהא על מנת למנוע הפיכה, ושהוא עשה זאת רק על מנת להגן על סאסקה.
הידיעה מותירה את סאסקה שבור.
בהתקף זעם, סאסקה מחליט להצטרף לארגון אקאטסקי במטרה להשמיד את הכפר העלה הנסתר כנקמה.
נארוטו לומד בהמשך לרתום את הכוח העצום של השועל בעל תשעת הזנבות שחתום בו מבלי לאבד שליטה.
כמו כן הוא מגלה לראשונה שהוא למעשה בנו של ההוקאגה הרביעי.
בחלק האחרון של הסדרה, נארוטו וחבריו נלחמים במנהיג של ארגון אקאטסקי - אדם מסתורי בשם טובי.
זהותו האמיתית של טובי מתגלה בהמשך כאוביטו אוצ'יהא אשר היה חבר צוות לשעבר בצוות של קאקאשי וכי הוא גם ניצול משבט אוצ'יהא.
אוביטו מבקש ליצור עולם חדש תוך שימוש בכוחם של עשרת המפלצות בעלות הזנבות בעזרת המנטור והמורה שלו אוצ'יהא מאדארה.
לאחר קרבות קשים וארוכים נארוטו וסאסקה מביסים לבסוף את אוביטו ומאדרה.
לאחר המלחמה, נארוטו מוכר כגיבור אמיתי, זוכה לכבוד מצד כל תושבי הכפר ומגשים את חלומו להפוך להוקאגה השביעי.
נארוטו מתחתן עם הינאטה האיוגה, ונולדים להם בהמשך שני ילדים - בורוטו והימווארי אוזומאקי, בהם מתמקדת עלילת סדרת המאנגה "בורוטו" וכמו גם סרט האנימה של בורוטו והעיבוד הטלוויזיוני של סדרת המאנגה בורוטו.
אוזומאקי נארוטו – הדמות הראשית בסדרה.
כאשר הוא נולד, אביו, מינאטו נמיקאזה (ההוקאגה הרביעי), חתם בו את קוראמה (הידוע גם בשמותיו: קיובי, שד השועל בעל תשעת הזנבות או בקיצור תשעת-הזנבות).
תושבי הכפר, שידעו על קיום החותם, התרחקו מנארוטו - עד שאירוקה סנסיי הכיר את נארוטו ואת כוחותיו והתיידד עמו.
מאז נארוטו התיידד והתחבר עם עוד אנשים.
בגיל 12 הוא למד את טכניקת הראסנגאן ובגיל 16 הוא כבר הביס את פיין, מנהיג האקאטסוקי.
הוא למד טכניקות סנג'וטסו עד שיכל להפעיל את מצב הסנין.
בסוף, שיפודן הוא שהצליח לעצור את סאסקה מלהשתלט על העולם וכתוצאה מכך הוא וסאסקה איבדו יד (סאסקה איבד את יד שמאל ונארוטו את יד ימין).
הוא מתחתן עם היאנטה בסוף שיפודן.
בגיל 26 נארוטו הפך להוקאגה השביעי של כפר העלה הנסתר.
וכמה שנים מאוחר יותר נולדו להם שני ילדים: בורוטו והימאווארי.
בסדרת ההמשך ברוטו נארוטו הדורות הבאים, נארוטו נלחם נגד אוטסוטקי אישיקי ומאבד את קוראמה בקרב שהקנה לו את הבאירון מוד, שיחסל את תוחלת חייו של אישיקי ובתמורה יהרוג את קוראמה.
סאסקה אוצ'יהא – אחד מבין שלושת הניצולים היחידים מהטבח בשבט האוצ'יהא.
מתברר כי מאחורי הטבח עומד אחיו הבכור איטאצ'י, דבר אשר גורם לסאסקה לרצות למצוא אותו ולהרגו.
הבן של פוגאקו אוצ'יהא, מפקד המשטרה, הוא בעל הציון הגבוה ביותר באקדמיית הנינג'ות.
סאסקה עורר את השארינגאן כאשר חזה באיטאצ'י ליד הוריו המתים, וגם כאשר הבין שאיטאצ'י אחראי למותם.
סאסקה עורר את המאנגיקיו שארינגאן כאשר הרג את אחיו הבכור איטאצ'י וגילה את האמת עליו.
במהלך הקרב נגד מאדארה סאסקה השיג בעין שמאל עין רינגאן עם סימנים מריקודו סנין.
אחרי הקרב של נארוטו ואישיקי.
סאסקה מאבד את עין הרינגאן בגלל בורושיקי (שילוב של בורוטו ומומושיקי), שדקר אותו עם קונאי בעין הרינגאן.
ובנוסף לכך סאסקה ניסה להשתלט על העולם בשביל להפסיק את המלחמות ונארוטו עצר אותו.
סאקורה הארונו – נערה חמת-מזג המאוהבת בסאסקה.
טובה בריכוז הצ'אקרה למקומות שונים בגוף.
היא למדה אצל ההוקאגה החמישית, טסונאדה טכניקות ריפוי ואף שלטה בטכניקת 100 ריפואים שטסונאדה פיתחה, במקביל לנארוטו, שלמד אצל ג'יראיה.
אחרי שיפודן היא מתחתנת עם סאסקה ויולדת את סאראדה.
קאקאשי האטאקה – הסנסיי (מורה) של נארוטו, סאקורה וסאסקה.
חבר לשעבר של צוות מינאטו (יחד עם אוביטו ורין).
העין השמאלית שלו לרוב מוסתרת בגלל עין שארינגאן שיש לו (קיבל מאוביטו ברגעים לפני "מותו").
מאופיין במראית עין של נינוחות מנותקת במקצת, ואוהב לקרוא ספרים על נשים.
רציני ואחראי, חברם של קורנאיי, אסומה ויאמאטו והיריב (לאימונים) של גאי.
אביו הוא סאקומו האטאקה, אשר הוריש לקאקאשי את חרבו.
כשהיה במשימה סודית עם הצוות שלו, במהלך מלחמת הנינג'ות השלישית (שזה גם היום שבו הוא הועלה לדרגת הג'ונין) איבד קאקאשי את עינו המקורית, במהלך קרב עם ג'ונינים מכפר האבן הנסתרת.
במהלך תרגיל מסוים, כאשר קאקאשי, ואוביטו (חברו לצוות) היו בתוך מערה כדי לחלץ את רין, המערה התמוטטה על אוביטו והחצי הימני של גופו נמחץ.
לפני מותו (כביכול) הוא העניק לקאקאשי את עין השארינגאן שלו.
קאקאשי הוא בדרגת אנבו, אחרי הקרב של נארוטו וסאסקה הוא הפך להוקאגה השישי.
הינאטה היוגה – חברה בצוות 8 ומאוהבת בנארוטו.
שייכת למשפחה הראשית של שבט ההיוגה.
בתו של היאשי היוגה ואחותה הגדולה של האנאבי.
הינאטה היא ילדה ביישנית, הנבוכה לגלות לנארוטו על כך שהיא מאוהבת בו, עד הקרב מול פיין, בו היא מצהירה לנארוטו על אהבתה.
אבל פיין כמעט הורג אותה, מה שגורם לנארוטו לאבד שליטה ולהפוך לגרסה המלאה של הקיובי עם תשעה זנבות.
בסוף הסדרה שיפודן היא מתחתנת עם נארוטו ולפני תחילת הסדרה בורוטו היא יולדת שני ילדים: בורוטו והימאווארי.
קיבה אינוזוקה – חבר בצוות 8 יחד עם הינאטה ושינו.
כמישהו משבט האינוזוקה יש לו יכולת לבצע מתקפות משותפות עם השותף שלו, בעל החיים.
מפני שהוא משבט האינוזוקה, כמו לכל אחד מהשבט, גם לו יש כלב לוויה, שמו אקאמארו.
שינו אבורמה – חבר בצוות 8 יחד עם הינאטה וקיבה.
הוא משתמש בחרקים ומארח אותם בתוך גופו, מכיוון שהוא משבט האבורמה וזה הקקאי גנקאי (הג'וטסו התורשתי) שלהם.
קורנאיי יואי - הסנסיי של צוות 8. במהלך התקופה שבין הסדרה המקורית לשיפודן היא מתחתנת עם אסומה ובשיפודן היא נכנסת להריון, אך אסומה מת לפני לידת התינוקת.
באמצע שיפודן היא יולדת את בתה וקוראת לה מיראי.
שיקאמארו נארה – חבר בצוות 10 יחד עם אינו וצוג'י.
הוא אינטליגנטי מאוד וטוב בתכנון אסטרטגיות.
נוטה להתלונן הרבה ולהגיד שדברים הם 'מטרד'.
שולט בג'וטסו, הצל של שבט הנארה, אשר המשתמש בו יכול להשתלט על אדם בעזרת צללים ועוד.
בעלה של טמארי, אביו של שיקאדאי, ובנו של שיקאקו, היועץ של נארוטו כהוקאגה.
אינו יאמאנאקה – חברה בצוות 10 ביחד עם שיקאמרו וצוג'י.
בעבר הייתה חברה טובה של סאקורה, אך הן נהיו יריבות בעקבות אהבתן המשותפת לסאסקה.
אינו שולטת בטכניקות שליטת התודעה של שבט הימאנאקה, בהן המשתמש יכול להשתלט על גוף אחר, להעביר מחשבות בין אדם לאדם ועוד.
הייתה תלמידה של צונאדה, כמו סאקורה.
אשתו של סאי ואמו של אינוג'ין.
צ'וג'י אקימיצ'י – חבר בצוות 10 ביחד עם אינו ושיקאמרו.
הוא שולט בטכניקת הגדלת הגוף של שבט אקימיצ'י, בהן המשתמש יכול להגדיל את גופו לממדים עצומים ולקבל כוח חזק בנוסף להגדלה.
בעל התנהגות טיפשית וחביבה אך ברגעים רציניים יכול להיות חכם מאוד.
אביה של צ'וצ'ו ובנו של צ'וזה, אשתו היא קארוי מכפר הענן.
אסומה סארוטובי – הסנסיי של צוות 10 והבן של ההוקאגה השלישי-הירוזן, דודו של קונוהאמרו.
במהלך תקופת הזמן בין נארוטו לנארוטו שיפודן, הוא מתחתן עם יוהי קוראי, הסנסיי של קבוצה 8. בשיפודן מתגלה כי יש לו ילדה ממנה.
הוא מת בשיפודן (לפני שביתו נולדה) וחוזר לחיים באדו טנסיי, אך נחתם וחוזר לשינה הנצחית שלו באופן סופי.
רוק לי – רוק לי הוא חבר בצוות גאי ביחד עם נג'י וטנטן.
רוק לי הוא נינג'ה מיוחד, היות שהוא לא יכול להשתמש בנינג'טסו, בניגוד לנינג'ות רגילות.
למרות חוסר יכולתו להשתמש בנינג'וטסו, רוק לי הופך לנינג'ה בעקבות יכולותיו הגבוהות בטאיג'וטסו, שאותן הוא רכש בעבודה קשה.
רוק לי מאוהב בהארונו סאקורה.
מטרתו היא להוכיח שהוא מסוגל להפוך לנינג'ה חזק גם בלי היכולת להשתמש בנינג'וטסו או בגנג'וטסו.
הוא משתדל להיות כמו הסנסי שלו, מייט גאי.
נג'י היוגה – נגי היוגה הוא חבר בצוות גאי ביחד עם רוק לי וטנטן.
נג'י הוא בן דודה של הינאטה.
בעבר נג'י האמין (בעקבות חוויות הקשורות בעברו) כי הגורל בלתי ניתן לשינוי, אך לאחר קרב עם נארוטו דעתו השתנתה.
נג'י מוכר בתור "הגאון של שבט ההיוגה", בעקבות יכולותיו המדהימות בביאקוגאן ובסגנון הג'וקאן.
בשיפודן נג'י נהרג, כאשר הגן על נארוטו והינאטה.
טנטן – טנטן היא חברה בצוות גאי יחד עם נג'י ולי.
טנטן היא מומחית לנשקי נינג'ה, וחלומה הוא להיות נינג'ה חזקה כמו הסנינית האגדית צונאדה.
מייט גאי – הג'ונין האחראי של צוות גאי ויריבו של קאקאשי מצוות 7. בניגוד לקאקאשי, גאי מאוד אנרגטי ומדבר הרבה על כך שברשותו "כוח הנעורים", למרות היותו מבוגר.
גאי מומחה לטאיג'וטסו ומשתמש בעיקר בסגנון זה, אף על פי שהוא מסוגל להשתמש בנינג'וטסו וגנג'וטסו.
גאי מסוגל לפתוח את כל שמונת שערי הטאיג'וטסו.
ג'יראיה - חבר של צונאדה וחבר לשעבר של אורוצ'ימארו.
כאשר היה צעיר הוא נלכד בטעות בהר מיוביוקו כמה שבועות עם הצפרדעים, מהם למד סנג'וטסו ואת טכניקת הסנין.
מספר שנים אחר כך הוא קיבל עם צונאדה ואורוצ'ימארו מהאנזו את הכינוי המפורסם "הסנינים של כפר העלה הנסתר".
לאחר מכן, בדרכו חזרה לביתו מכפר הגשם הנסתר, לאחר מלחמת הנינג'ות השנייה, ג'יראיה אימץ שלושה ילדים יתומים מכפר הגשם הנסתר: יאהיקו, קונאן ונאגאטו, למשך שלוש שנים, כדי ללמד אותם נינג'וטסו, שיעזור להם להסתדר בכוחות עצמם.
לאחר 3 שנים, ג'יראיה חזר לכפר וקיבל צוות משל עצמו, שבו היה גם הילד נמיקאזה מינאטו, שלימים יהפוך להוקאגה הרביעי ולאביו של נארוטו.
אחרי התקרית של הקיובי וההוקאגה הרביעי שמת, ג'יראיה עזב את הכפר ותר בעולם.
כאשר נארוטו היה לפני בחינות הצ'ונין, ג'יראה שמע על מותו של ההוקאגה השלישי והסנסיי שלו, סארוטובי הירוזן, ג'יראיה חזר מהר אל הכפר כדי להעניק לו הגנה, ובמיוחד לנארוטו וסאסקה, כאשר שמע שאורוצ'ימארו רוצה את גופו של סאסקה לג'וטסו האלמותי שלו.
ג'יראיה אימן את נארוטו במשך שלוש שנים.
זמן מועט לאחר מכן, צונאדה (ההוקאגה החמישית) שלחה אותו למשימת ריגול בכפר הגשם הנסתר כדי לעקוב אחרי מנהיג האקאצקי, פיין, שג'יראיה נרצח בידיו.
בבורוטו ג'יראיה מופיע בגלל חזרתו בזמן של אוראשקי, כדי להשיג את הצ'אקרה של הקיובי, שלא מצליח לעשות כן.
בנוסף ישנו כפיל של ג'יראיה שנקרא קאשין קוג'י, ויוצר על ידי מדען גאון בשם אמאדו.
אורוצ'ימארו - חברם לשעבר של צונאדה וג'יראיה ותלמידו לשעבר של הירוזן סארוטובי (ההוקאגה השלישי).
אורוצ'ימארו הוא נינג'ה מדען ששולט במאות ג'וטסויים.
המגדר של אורוצ'ימארו אינו ברור אם כי מתייחסים אליו כזכר.
פיתח את הג'וטסו האסור הנצחי שבעזרתו הוא יכול להרוג אדם מסוים ולהשתלט על גופו, כך שהוא אינו מזדקן.
הרג את הקאזקאגה הרביעי (אביו של גאארה וטמארי) והתחזה אליו עד ההתקפה על כפר העלה הנסתר בנארוטו.
הוא שולט חלקית בטכניקת האדו טנסיי, בעזרתה הוא החזיר לחיים (באופן זמני) את ההוקאגה הראשון והשני שילחמו איתו נגד ההוקאגה השלישי, מה שהוביל לאיבוד ידיו ולהריגת ההוקאגה.
בנוסף לכך הוא המאסטר של מאנדה, אחד מהסנינים האגדיים של כפר העלה הנסתר והנבל הראשי של הסדרה הראשונה.
בעבר אורוצ'ימארו היה באקאצקי, עד שאיטאצ'י סילק אותו מהארגון עקב ניסיון התנקשות בחייו.
קאבוטו יאקושי - נינג'ה רפואי והעוזר של אורוצ'ימארו.
גדל בבית יתומים בכפר העלה הנסתר.
אחר כך הוא נשלח לפעול בתור מרגל של הכפר, עד שהצטרף לאורוצ'ימארו ועבד איתו על פיתוח טכניקות אסורות.
אחרי שאורוצ'ימארו מת, קאבוטו הזריק לעצמו את התאים שלו ובכך קיבל את יכולותיו.
הוא השלים את טכניקת האדו טנסיי ובעזרתה הוא החזיר לחיים דמויות רבות מנארוטו, וביניהם מאדרה אוצ'יהא.
הידאן - נינג'ה מכפר המים החמים הנסתר וחבר באקאטסקי.
בן אלמוות המשתמש בדם היריב כדי להפעיל פולחן הפוגע ביריב על ידי דמו הנלקח ממנו.
מה שגורם לזה שאם הידאן פוגע בעצמו במקום מסוים בגופו גם היריב יפגע באותו המקום בגוף.
הרג את אסומה סארוטובי על ידי כוחו.
במהלך הקרב שלו מול שיקאמארו, שיקאמארו עבד עליו והביא לו את דמו של קאקוזו, חברו באקאטסקי, וכתוצאה מכך קאקוזו נוטרל ושיקאמארו פוצץ את הידאן לחתיכות וקבר אותו.
קונאן - נינג'ה מכפר הגשם הנסתר והאישה היחידה שחברה באקאטסקי.
קונאן מומחית בשימוש בניירות אשר היא מחדירה לתוכם את הצ'אקרה שלה.
מה שמאפשר לה לשנות את מבנה גופה לנייר, לפוצץ את הניירות שלה ועוד.
קונאן הייתה חברה של יאהיקו ונאגאטו, אשר למדה איתם אצל ג'יראיה, כאשר הוא נסוג מקרב עם מנהיג כפר הגשם הנסתר, האנזו.
קונאן הייתה אחת ממייסדי האקאטסקי, אשר שרדה זמן רב.
היא נהרגה על ידי אוביטו אוצ'יהא.
דיידארה - נינג'ה בן 19 מכפר האבן הנסתר וחבר באקאטסקי.
שותפם לשעבר של סאסורי ושל טובי (אוביטו).
דיידארה התאבד בניסיון להרוג את סאסקה, אך סאסקה זימן את מאנדה (הנחש של אורוצ'ימארו) ובכך ניצל מינסיון ההתאבדות של דיידארה.
קאקוזו - נינג'ה מבוגר מכפר המפל הנסתר וחבר באקאטסקי.
קאקוזו נלחם בעבר נגד ההוקאגה הראשון, האשירמה סנג'ו, והפסיד.
קאקוזו בעל 5 לבבות אשר מקנים לו לחיות חמש פעמים (כלומר הוא מסוגל להיהרג אבל לשוב לחיים 5 פעמים).
כל לב שלו שולט באלמנט אחר וקאקוזו עצמו שולט באלמנט האדמה.
קאקוזו אף מסוגל לתפור איברים ולפצל את איבריו מגופו הראשי.
קאקוזו נהרג על ידי נארוטו, אשר ניסה עליו את טכניקת הראסן-שוריקן החדשה שלמד.
סאסורי - נינג'ה מכפר החול הנסתר וחבר בכיר באקאטסוקי.
שותפם לשעבר של אורוצ'ימארו ושל דיידארה.
סאסורי גדל בעיקר אצל סבתו מכיוון שהוריו נרצחו על ידי אבא של קאקאשי, סאקומו, במהלך מלחמת הנינג'ות השלישית.
סאסורי אהב מגיל צעיר לשחק עם בובות דמויות-אנוש ולשלוט בהם בג'וטסו מיוחד שלמד מסבתו.
בגלל האהבה הזאת, סאסורי התחיל לבנות עוד ועוד בובות (כמו הבובות של אביו ואימו) עד שהמציא את הבובות האנושיות.
מדובר בעצם בגופות מתות אשר הוסבו לבובות, וסאסורי היה מנפיש אותן ושולט עליהם ועל כל הטכניקות שאותו אדם למד במהלך חייו.
בגיל 16 בלבד סאסורי חטף ורצח את הקאזהקאגה השלישי, שהיה החזק ביותר מבין הקאגה שהיו אי פעם בכפר, והנפיש אותו לבובה אנושית.
סאסורי נהרג על ידי סבתו, צ'יו, ועל ידי סאקורה, בסופו של קרב מתיש במיוחד.
קיסאמה הושיגאקי - נינג'ה חזק מכפר הערפל הנסתר וחבר בכיר באקאטסקי.
קיסאמה הוא בעל חרב חזקה במיוחד בשם סמאהאדה, השואבת צ'אקרה ויכולה להתמזג עימו ליצור חסר-מעצורים (מכאן כינויו: ביג'ו חסר-זנב).
קיסאמה נחשב לחבר האקאטסוקי שיש לו הכי הרבה צ'אקרה מכולם (אפילו מנאגאטו\פיין).
קיסאמה התאבד במהלך בריחה מיאמאטו.
פיין/נאגאטו - נינג'ה חזק ביותר מכפר הגשם הנסתר, חברם הטוב של קונאן ויאהיקו ומנהיגה השני של הארגון אקאטסקי.
נאגאטו הוא בעל עיני רינגאן, אותן קיבל אותם ממאדארה אוצ'יהא בסוף מלחמת הנינג'ות השלישית, בעזרתן הוא מסוגל לתפעל ולשלוט בשש גופות מונפשות אשר בתוכן יש מקלות צ'אקרה (ביניהן הגוף של יאהיקו המתפקד כגוף הראשי של פיין), הנקראות שש דרכי הכאב (שזה באנגלית: Pain, מכאן השם פיין).
לכל אחת מהגופות יש יכולת רינגאן אחת שונה.
לדוגמה, לפיין גוף אחד שמסוגל לזמן חיות לעזרתו.
נאגאטו הוא בעל צ'אקרה גבוהה, אשר הוא מחלק אותה בין שש הגופות של פיין, באמצעות מקלות הצ'אקרה אשר הוא משדר אליהן צ'אקרה גבוהה.
פיין הושמד על ידי נארוטו, והקיובי ונאגאטו התאבד כדי להחזיר לחיים אנשים רבים שמתו בשעת הפלישה של פיין אל כפר העלה, ביניהם קאקאשי, אביו של צ'וג'י, שיזונה (=העוזרת של טסונאדה), ועוד.
איטאצ'י אוצ'יהא - נינג'ה חזק ביותר מכפר העלה הנסתר וחבר בכיר מאוד באקאטסוקי.
שותפו של קיסאמה ואחיו הגדול של סאסקה.
איטאצ'י עלה כבר בגיל 12 לדרגת אנבו הפועל ישירות תחת ההוקאגה השלישי.
כשהיה בן 7 הוא עורר את השארינגאן, בגיל 8 בלבד סיים את האקדמיה, ובגיל 13 הוא כבר עורר את המנגיקיו שארינגאן, עקב מותו של חברו הטוב, שיסוי אוצ'יהא, אשר נהרג בידי דאנזו (שאף לקח לשיסוי אוצ'יהא את המנגיקיו שארינגאן שלו).
איטאצ'י מתואר כאחד מהחברים הכי חזקים באקאטסוקי, אך בגלל מחלתו הוא לא החזק ביותר.
איטאצ'י הרג בפקודת בחירי הכפר את כל שבט האוצ'יהא (ביחד עם אוביטו שקרא לעצמו מאדארה באותו זמן).
איטאצ'י נכנע למחלתו בזמן הקרב עם סאסקה, והוא נפטר ליד אחיו בגיל 21. איטאצ'י חזר לחיים על ידי קאבוטו, לאחר שהתבררה האמת אודותיו, והצליח להינצל משליטת האדו טנסיי, באמצעות עין המנגיקיו שארינגאן שקיבל משיסוי אוצ'יהא.
אוביטו (טובי\מאדארה) אוצ'יהא - נינג'ה חזק מכפר העלה הנסתר והמנהיג השלישי של ארגון האקאטסוקי.
כשהיה קטן, אוביטו היה בצוות מינאטו ביחד עם קאקאשי ורין.
במהלך משימה להציל את רין, בשטח כפר האבן הנסתר שהייתה במלחמת הנינג'ות השלישית, אחד מהנינג'ות מכפר האבן מוטט עליהם את המערה שבתוכה הייתה שבויה רין, וחצי מגופו של אוביטו נמחץ וקאקאשי איבד את עינו.
לכן אוביטו נתן לו את עין השארינגאן השמאלית ובעזרת רין הם הצליחו להשתיל לקאקאשי את השארינגאן, אך אוביטו ניצל ממוות על ידי זטסו השחור, שבפקודתו של מאדארה הציל אותו.
אז מאדארה שטף את מוחותיהם של הנינג'ות מכפר הערפל הנסתר שיחתמו ברין את הסאנבי.
רין ידעה שברגע שתגיע לכפר, הסאנבי ישתלט עליה ויגרום לה להרוס את הכפר והתאבדה בכך שרצה אל הצ'ידורי של קאקאשי.
אוביטו שראה את המחזה, נשבר באותו הרגע, ונהיה נבל, ומאז אוביטו מתחזה למאדארה מאחורי מסכת פנים.
כאשר קאקאשי הרג בשוגג את רין וקיבל את המנגיקיו שארינגאן, גם אוביטו קיבל מנגיקיו שארינגאן, כי שתי העיניים הללו קשורות אחת לשנייה.
אוביטו מסוגל (וגם קאקאשי) בעזרת המנגיקיו שארינגאן, לקחת חלקים מסוימים מגופו ולשגר אותם למימד אחר באופן זמני, ובסוף שיפודן אוביטו הופך לג'ינצ'וריקי של עשרת-הזנבות (הג'ובי), ונהרג על ידי קאגויה אוטסוצקי וזטסו השחור.
אחרי שמת הוא נתן את עיני המנגיקיו שארינגאן שלו לקאקאשי ובכך קאקאשי היה יכול להפעיל לראשונה את הסוסאנו, בנוסף הוא קיבל מנגיקיו שארינגאן נצחי באופן חלקי.
ג'וטסו (術) – שם כולל המתייחס להתקפות העל-טבעיות בהם הנינג'ות מסוגלים להשתמש בקרבות על ידי שימוש בצ'אקרה.
השדים בעלי הזנבות / הביג'ו (尾獣) – תשעה שדים שלכל אחד מהם מספר זנבות, מאחת עד תשע, דמויי חיות.
בעלי צ'אקרה רבה, ככל שמספר הזנבות גדול יותר, כך גדלה כמות הצ'אקרה.
לביג'ויים יש שמות פרטיים והם מעדיפים שיקראו להם בשמם הפרטי.
עשרה זנבות- ג'ובי (שילוב של כל הביג'וים יחד)
ג'ינצ'וריקי (人柱力) – בני אנוש אשר נחתמו בהם השדים בעלי הזנבות.
צ'אקרה (チャクラ) – כוח רוחני ופיזי שיש בכל אדם, ששליטה בו מאפשרת שימוש בג'וטסו.
דוג'וטסו (瞳術) – ג'וטסו שמבוצעים באמצעות העיניים של המשתמש, שהשימוש בהם אפשרי רק לאנשים משבטים מסוימים או שעונים לדרישות מיוחדות.
חייזרים – ידוע שקיים שבט של חייזרים בשם "אוטסוטסוקי", עליו נמנית קאגויה ודמויות נוספות אשר מופיעות במאנגת ההמשך בורוטו, כמו מומושיקי, קינשיקי, אוראשיקי, ואישיקי ושיבאי (אל האוטסוטסוקי).
שארינגאן - עין מיוחדת שעוברת בתורשה בשבט האוצ'יהא, המסייעת להם בקרב.
כדי לעורר את השארינגאן, האדם משבט האוצ'יהא יצטרך לעבור טראומה כדי לעורר את השארינגאן בעל הסמל האחד.
כדי לפתח את השארינגאן לסמל השני והשלישי, המשתמש צריך לעבור אימונים מפרכים עם השארינגאן.
היכולות של השארינגאן הם להעתיק יכולות וג'וטסוים של היריב (למעט ג'וטסו הטמועים בדנ"א, כמו הביאקוגאן של שבט ההיוגה, או התקשורת עם כלבים, כמו של השבט האינוזוקה) וגם יסודות משולבים, כמו קרח ויסוד הסערה, גם התופת או הלבה.
גם סגנון חריכה וסגנון פיצוץ, ולצפות את המהלכים (המהירות של הרפלקס הזה עולה עם כל סמל שמתפתח) ולראות את הצ'אקרה של היריב.
משתמשים מפורסמים עם השארינגאן: סאסקה אוצ'יהא וקאקאשי האטאקה.
מנגיקיו שארינגאן - כדי לפתח את המנגיקיו שארינגאן המשתמש צריך לעבור טראומה קשה ולאבד אדם קרוב במיוחד למשתמש (כמו חבר טוב או הורים).
המנגיקיו שארינגאן נותן למשתמש אפשרות (בנוסף לכל היכולות של השארינגאן), יכולת מיוחדת, ובנוסף אם יש למשתמש שני עיני מנגיקיו שארינגאן הוא מסוגל לזמן את הסאסונו (דמות צ'אקרה עוצמתית) שעוזר למשתמש להתקיף ואם צריך גם להגן עליו.
משתמשים מפורסמים עם מנגיקיו שארינגאן: איטאצ'י אוצ'יהא, אוביטו אוצ'יהא.
רינאגאן - כדי לפתח את הרינאגאן המשתמש משבט הסנג'ו צריך לאכול פיסת בשר מאדם משבט האוצ'יהא וההפך.
היכולות של הרינאגאן הן, בין היתר, לשלוט בגרביטציה (כלומר בלתמרן חפצים, חומרים ועוד), לגנוב צ'אקרה מהאויב, להוציא מבן אדם את הנשמה שלו ובכך המשתמש מקבל את כל המידע אשר אותו אדם אגר, לשנות את הגוף של המשתמש לחלקים מכניים מתקדמים ולהחזיר אנשים מתים לחיים.
משתמשים מפורסמים של עיני הרינאגאן הם: האגורומו אוטסוטסוקי, נאגאטו, פיין ומאדארה אוצ'יהא.
ביאקוגאן - עין מיוחדת שעוברת בתורשה בשבט ההיוגה, שירשו אותה מאוסטוקי האמורה, בנה של קאגויה.
כדי לפתח את הביאקוגאן (מה שרק שבט ההיוגה יכול לעשות), המשתמש צריך לעבור אימונים מיוחדים רבים.
היכולות של הביאקוגאן הם ראייה שהטווח שלה הוא כ-270 מעלות ויותר, לראות דרך עצמים וגם לראות לאורך מאות מטרים ואף קילומטרים, ויכולת לראות צ'אקרה.
משתמשים מפורסמים עם הביאקוגאן הם: נג'י היוגה, הינאטה היוגה, האנאבי היוגה והימאווארי היוגה.
רינא-שארינגאן - העין החזקה ביותר בסדרה, ישנן שתי דרכים לפתח את הרינא-שארינגאן: דרך ראשונה שמצריכה להיות עם שארינגאן ורינאגאן עוד לפני ולהפוך לג'ינצ'וריקי של הג'ובי (עשרת-הזנבות), לשאוב את הגוף הפיזי שלו אל המשתמש, ליצור את העץ האלוהי ולשאוב גם אותו אליו.
ודרך נוספת היא לאכול את פרי הצ'אקרה הגדל על העץ האלוהי כל 1000 שנים.
כוחותיו של הרינא-שארינגאן הם להכניס את כל תושבי העולם לצקיומי האינסופי (עולם החלומות שממנו הם אינם יכולים לצאת לעולם, אלא אם כן מישהו הורג את משתמש הרינא-שארינגאן), בעזרת הירח ובנוסף, לקבל את כל הכוחות של הרינאגאן, המנגיקיו שארינגאן והשארינגאן.
משתמשים מפורסמים עם הרינא-שארינגאן הם: קאגויה אוטסוטסוקי, ומאדארה אוצ'יהא.
כלי - אדם שהוטמעה בו קארמה על ידי אוטסוטסקי, לאחר מות האוטסוטוקי גוף האדם עם סימן הקארמה ישמש את האוטסוטסוקי לתחייה מחדש.
קארמה - סימן בצורת מעוין שאוסטוסקי מטמיע בבן אדם, משמש גורם לתחייה לאוטסוטסוקי.
בורושיקי - שם שמתייחס שלמצב שבו מומושיקי משתלט גופו של בורוטו ומומושיקי מדבר בקול שלו שמתכונן להשתלטות המלאה שלו בעזרת הקארמה.
הוקאגה - המנהיג של כפר העלה הנסתר והנינג'ה החזק ביותר בכפר.
כל ההוקאגה שהיו הם: האשירמה סנג'ו (ההוקאגה הראשון), טובירמה סנג'ו (ההוקאגה השני), הירוזן סארוטובי (ההוקאגה השלישי), מינאטו נמיקאזה (ההוקאגה הרביעי), צונאדה סנג'ו (ההוקאגה החמישית), קאקאשי האטאקה (ההוקאגה השישי) ונארוטו אוזומאקי (ההוקאגה השביעי).
קאזהקאגה - המנהיג של כפר החול הנסתר והנינג'ה החזק ביותר בכפר.
כל הקאזהקאגה הידועים שהיו הם: רטו (הקאזהקאגה הראשון), שאמון (הקאזהקאגה השני), ראזאה (הקאזהקאגה הרביעי) וגאארה (הקאזהקאגה החמישי).
מיזוקאגה - המנהיג של כפר הערפל הנסתר והנינג'ה החזק ביותר בכפר.
כל המיזוקאגה הידועים שהיו הם: ביאקורן (המיזוקאגה הראשון), גנג'וצו הוזוקי (המיזוקאגה השני), יגורה קאראטצ'י (המיזוקאגה הרביעי), מיי טרומי (המיזוקאגה החמישית) וצ'וג'ורו (המיזוקאגה השישי).
ראיקאגה - המנהיג של כפר הענן הנסתר והנינג'ה החזק ביותר בכפר.
כל הראיקאגה הידועים שהיו הם:איי (הראיקאגה השלישי אביהם של איי{הראיקאגה הרביעי} קילר בי) איי (הראיקאגה הרביעי) ודאורי (הראיקאגה החמישי).
טסוצ'יקאגה - המנהיג של כפר האבן הנסתר והנינג'ה החזק ביותר בכפר.
כל הטסוצ'יקאגה שהיו הם: אישיקאווה (הטסוצ'יקאגה הראשון), מו (הטסוצ'יקאגה השני), אונוקי (הטסוצ'יקאגה השלישי) וקורוטסוצ'י (הטסוצ'יקאגה הרביעית).
הסדרה פורסמה לראשונה בשנת 1999. 238 הפרקים הראשונים בסדרה משתייכים לחלק הראשון של הסדרה.
הפרקים 239–244, מהווים את חלק הגיידן של הסדרה, אשר מתמקדת ברקע של הדמות האטקה טאקאשי.
כל הפרקים הבאים לאחר מכן משתייכים לחלק השני של הסדרה, אשר ממשיך את קו העלילה של החלק הראשון ומתרחשים שנתיים וחצי לאחר מכן.
בהמשך, חברת ההפצה "Viz Media" רכשה את זכויות השידור וההפצה של סדרות האנימה של נארוטו בשווקים של צפון אמריקה.
הגרסה האנגלית של סדרת האנימה שודרה לראשונה בארצות הברית ב-10 בספטמבר 2005. ב-28 במרץ 2006, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה.
בגרסה האמריקנית, אשר שודרה ברשתות הטלוויזיה בארצות הברית, צונזרו אזכורים לצריכת אלכוהול, אזכורים מהתרבות היפנית דם ומוות צומצמו באופן משמעותי.
אף על פי כן, הקטעים הללו לא צונזרו ממהדורת ה-DVD של הגרסה האנגלית, שיצאה לשווקים בהמשך.
רשתות טלוויזיה אחרות אף ביצעו עריכות נוספות מלבד העריכות אשר בוצעו על ידי רשת Cartoon Network, כגון הצנזור המחמיר יותר של רשת Jetix, אשר צנזר את כל הקטעים בסדרה המכילים דם, שפה קלוקלת ועישון.
הגרסה היפנית של הסדרה משודרת באופן מקוון באתרי האינטרנט Hulu ו-Joost עם כתוביות באנגלית.
נארוטו שיפודן היא סדרת ההמשך של סדרת האנימה "נארוטו" והיא מכסה את עלילת הסדרה מהכרך העשרים ושמונה והלאה של המנגה.
העיבוד הטלוויזיוני של נארוטו שיפודן שודר לראשונה ביפן ב-15 בפברואר 2007, ב-TV Tokyo.
החל מ-8 בינואר 2009, רשת הטלוויזיה TV Tokyo החלה לשדר את הפרקים החדשים בסדרה גם באינטרנט.
כל הפרקים החדשים בסדרה זמינים לצפייה באופן מקוון עם כתוביות באנגלית.
Viz החלה גם כן לשדר את הפרקים החדשים בסדרה עם כתוביות באנגלית, החל מ-2 בינואר 2009, באתר הרשמי של הסדרה.
גם בסדרה זו נעשה שימוש נרחב ב-"פרקי פילר", המכילים עלילות שלמות שאינן נמצאות במנגה, כדי למנוע מהאנימה להדביק את הפער העלילתי עם המנגה.
לאורך השנים יצאו לאקרנים אחד עשר סרטי קולנוע במקביל לשידור סדרות האנימה "נארוטו" ו"נארוטו: שיפודן", אשר הרחיבו את עלילת סדרות האנימה ועלילתם התמקדה בגיבורים הראשיים בסדרות האנימה.
שלושת הסרטים הראשונים מתרחשים במהלך עלילת החלק הראשון של סדרת האנימה, השישה הנותרים מתרחשים במהלך עלילת סדרת ההמשך: "נארוטו: שיפודן", והשניים הנותרים הם המשך לסדרה "נארוטו שיפודן".
שם הסרט בעברית שם הסרט באנגלית תיאור תאריך היציאה המקורי לאקרנים ביפן 1 נארוטו הסרט: ספר אומנויות הנינג'ה של נסיכת השלג Naruto the Movie: Ninja Clash in the Land of Snow נארוטו, סאסקה, סאקורה וקאקאשי יוצאים להגן על השחקנית המפורסמת יוקי פוג'יקזה בדרכה לצילומי סרט בארץ השלג.
בהמשך החבורה מגלה שיוקי היא לא אחרת מאשר הנסיכה האבודה של ארץ השלג וכי אחיו הרשע של המלך הקודם מנסה כעת לחטוף אותה.
21 באוגוסט 2004 2 נארוטו הסרט: אשליית הרס העולם Naruto the Movie: Legend of the Stone of Gelel נארוטו, סאקורה ושיקאמרו יוצאים למשימה אשר מטרתה לאתר חמוס שנעלם לבעליו.
במהלך המשימה הם נקלעים לעימות רחב היקף בין סאנגאקורה למספר גדול של לוחמים.
6 באוגוסט 2005 3 נארוטו הסרט: מהומת חיות אי הירח Naruto the Movie: Guardians of the Crescent Moon Kingdom נארוטו, סאקורה, קאקאשי ורוק לי יוצאים למשימה לארץ הירח על מנת להגן על הנסיך הצעיר והמפונק של המדינה, מיצ'ירו.
בהמשך הם מגלים כי האציל תאב הבצע שאבאדאבה הצליח להשתלט על ארמון המלוכה בארץ הירח באמצעות שלושה נינג'ות רבות עוצמה אשר כלאו את המלך של ארץ הירח, וכעת הם מעוניינים להרוג את יורש הכתר מיצ'ירו.
5 באוגוסט 2006 4 נארוטו שיפודן: הסרט Naruto Shippuden the Movie שד רב עוצמה בשם מוריו קם לתחיה ומעוניין כעת להשתלט על העולם.
כעת רוק לי, נג'י האיוגה, סאקורה הארונו ונארוטו אוזומאקי חייבים להגן על האדם היחיד בעולם שמסוגל לחתום את השד בשנית – הכוהנת הגדולה של מדינת השדים.
4 באוגוסט 2007 5 נארוטו שיפודן: קשרים Naruto Shippuden the Movie: Bonds כפר העלה הנסתר מותקף במפתיע על ידי קבוצת נינג'ות מארץ השמים, אשר מעוניינים לנקום בתושבי כפר העלים על תבוסתם במלחמת הנינג'ות הגדולה השנייה.
במהלך המתקפה והכאוס נארוטו, סאקורה והינאטה נדרשים ללוות רופא בשם שינו ואת שולייתו אמארו בחזרה לכפר שלהם, אשר גם הותקף על ידי הנינג'ות.
בהמשך הם מגלים ששינו הוליך אותם שולל וכי הוא למעשה משתף פעולה עם הנינג'ות של ארץ השמיים, וכי הוא מעוניין להשיג את היכולת להפוך לבן אלמוות.
בעקבות כך נארוטו וסאסקה מחליטים לשלב פעולה על מנת לסכל את תוכניותיו של שינו ולמנוע מלחמה עתידית.
2 באוגוסט 20086 נארוטו שיפודן: יורשי רצון האש Naruto Shippuden the Movie: The Will of Fire מספר שינובים רבי עוצמה נעלמים בזה אחר מכפר הענן הנסתר, כפר הערפל הנסתר, כפר החול הנסתר וכפר הסלע הנסתר.
בעקבות כך כפר העלה הנסתר, אשר ממנו לא נעלמו שינובים, מואשם בהיעלמויות המסתוריות וישנה כעת סכנה ממשית לפרוץ מלחמת עולם נוספת.
מאוחרי ההיעלמויות המסתוריות עומד השינובי העריק הירוקו, אשר פיתח טכניקה שמאפשרת לו לגנוב יכולות תורשתיות משינובים אחרים להם הוא זקוק על מנת להפוך לבן אלמוות, וכל מה שחסר לו כעת על מנת לעשות זאת זה לגנוב את היכולת התורשתית של קאקאשי האטקה.
לאחר שקאקאשי נעלם נארוטו וחבריו יוצאים להציל את המנטור שלהם ולסכל את מזימותיו המרושעות של הירוקו לפני שיהיה מאוחר מדי.
1 באוגוסט 20097 נארוטו שיפודן: המגדל האבוד Naruto Shippuden the Movie: The Lost Tower על נארוטו מוטלת המשימה ללכוד את הנינג'ה העריק מוקאדה באזור החורבות של העיר רוראן.
בהמשך מוקאדה מפעיל מכשיר מסתורי אשר גורם לנארוטו לחזור בזמן 20 שנה אל העבר, שם הוא פוגש את מינאטו נאמיקאזה - אביו לעתיד והאיש שנועד להפוך להוקאגה הרביעי שיציל את כפר העלה הנסתר - וכמו גם גרסה צעירה יותר של מוקאדה, אשר פועל כעת לשנות את העבר.
כאשר נארוטו מבין שמוקאדה מהווה איום מהותי, נארוטו מחליט לשתף פעולה עם מינאטו ונסיכת העיר, שרה, על מנת לסכל את מזימותיו המרושעות של מוקאדה.
31 ביולי 2010 8 נארוטו שיפודן: כלא הדמים Naruto the Movie: Blood Prison נארוטו מופלל בהריגת שני שינובים וניסיון התנקשות בחיי ראיקגאה, מנהיג כפר הענן הנסתר.
בעקבות כך הוא נלכד ונשלח לכלא ידוע לשמצה המכונה "כלא הדמים" שם כוחותיו נחתמים ונלקחים ממנו.
בעוד שבתחילה נארוטו נרגש לפגוש את הוריו, בהמשך הוא מבין שמדובר באשליה שנועדה להוליך אותו שולל.
בעקבות כך נארוטו חייב למצוא את הכוח לדחות את המציאות הכוזבת, לסכל את התוכנית של טובי, ולחזור אל העולם אותו הוא עזב.
28 ביולי 201210 נארוטו שיפודן: נארוטו האחרון The Last: Naruto the Movieשנתיים לאחר מלחמת השינובים הגדולה הרביעית, טונרי אוטסוטסקי גורם לירח להתחיל לנוע לעבר כדור הארץ באופן המאיים להרוס את כדור הארץ.
אוטסוטסקי עושה זאת משום שהוא מעוניין להעניש את האנושות.
ברוטו, אשר נחוש להציל את נארוטו ולהגן על הכפר, משתף פעולה על סאסקה על מנת להביס את הנבלים ולחלץ את נארוטו.אוגוסט 2015
לאורך השנים יצאו לשווקים ארבעה סרטי OVA (סרטי המשך קצרים אשר יצאו רק ב-DVD) של נארוטו.
שני הסרטים הראשונים אשר נקראים "Find the Crimson Four-Leaf Clover!" ו-"Mission: Protect the Waterfall Village!" הוקרנו לראשונה בשנת 2003 ובשנת 2004 ובהמשך יצאו לשווקים בתקליטור DVD.
גרסת מדובבת לאנגלית של סרט ה-OVA השני יצא לשווקים בתקליטור DVD ב-22 במאי 2007. סרט ה-OVA השלישי "Finally a clash!
Indiscriminate grand melee tournament meeting!!" יצא לשווקים על גבי תקליטור בונוס עם הגרסה היפנית של משחק הווידאו " Naruto: Ultimate Ninja 3" אשר יצא לקונסולת המשחקים PlayStation 2, ול-PlayStation 3. סרט ה-OVA הרביעי "Konoha Annual Sports Festival" הוא סרטון קצר אשר יצא לשווקים יחד עם הסרט הראשון של נארוטו.
לאורך השנים יצאו לשווקים מספר רב של משחקי וידאו המבוססים על הסדרה אשר פותחו על ידי נינטנדו, סוני, מיקרוסופט ובנדאי.
רוב משחקי הווידאו של נארוטו הם משחקי לחימה בהם השחקן משחק באחת הדמויות הראשיות בסדרה.
המטרה במשחקים היא להפחית את מד הבריאות של היריב לאפס, באמצעות התקפות מיוחדות וטכניקות שונות אשר ייחודיות לכל דמות אשר מבוססות על הטכניקות בהם הדמויות משתמשות בסדרת המאנגה וסדרות האנימה.
משחק הווידאו הראשון של נארוטו היה המשחק "Naruto: Konoha Ninpouchou" אשר יצא במקור לשווקים ביפן ב-27 במרץ 2003. רוב משחקי הווידאו של נארוטו שפותחו לאורך השנים יצאו לשווקים רק ביפן.
משחקי הווידאו הראשונים של נארוטו שיצאו לשווקים מחוץ ליפן היו סדרת משחקי "Naruto: Clash of Ninja" וסדרת משחקי "Naruto: Ninja Council" .
בשנת 2023 חברת נאמקו בנדאי הצהירה שלאורך השנים נמכרו מעל ל-32 מיליון עותקים של משחקי הווידאו של נארוטו ברחבי העולם.
משחק הקלפים יצא לראשונה לשווקים ביפן בשנת 2003, ובהמשך בארצות הברית בשנת 2006. המשחק מיועד לשני שחקנים בלבד.
כל חבילת משחק מורכבת מ-50 קלפי משחק, מפת משחק, ומטבע אשר משמש כדי להחליט איזה שחקן מתחיל ראשון.
כל משתתף בוחר בתורו משתתף אחר ושואל אותו האם יש בידו קלף מסדרה מסוימת.
אם התשובה חיובית, המשתתף שואל האם זה קלף מסוים מאותה סדרה.
אם הוא ניחש נכונה, הוא מקבל את הקלף ויכול לשאול שוב.
מטרת המשחק היא לאסוף רביעיות רבות ככל האפשר.
פס-קול הסדרה הולחן ועובד על ידי טושיו מאסודה.
הפס-קול הראשון, אשר נקרא "Naruto Original Soundtrack", יצא לשווקים לראשונה ב-3 באפריל 2003, ומכיל עשרים ושתיים רצועות אשר השומעו במקור בעונה הראשונה של סדרת האנימה.
הפס-קול השני של הסדרה, אשר נקרא "Naruto Original Soundtrack II", יצא לשווקים לראשונה ב-18 במרץ 2004, ומכיל תשע עשרה רצועות.
הפס-קול השלישי של הסדרה, שנקרא "Naruto Original Soundtrack III", יצא לשווקים ב-27 באפריל 2005, ומכיל עשרים ושלוש רצועות.
פס-קול הסדרה "נארוטו: שיפודן", הופק על ידי יאסוהארו טאקאנאשי – תקליטור הפס-קול לסדרה, אשר נקרא "Naruto Shippūden Original Soundtrack", יצא לשווקים ב-9 בדצמבר 2007. כמו כן, יצאו לשווקים גם תקליטורי פס-קול לשני הסרטים שיצאו לאקרנים במקביל לסדרת ההמשך – הראשון יצא לשווקים ב-1 באוגוסט 2007 והשני ב-30 ביולי 2008.
ב-23 ביולי 2008 יצא לשווקים התקליטור "Naruto All Stars", אשר מכיל עשרה רמיקסים לשירים מקוריים מהסדרה אותם שרים דמויות הסדרה.
הסדרה צברה פופולריות רבה וקהל מעריצים אדוק בישראל זמן רב לפני שנרכשה על ידי רשתות הטלוויזיה המקומיות, בשל רשתות שיתוף קבצים שונות באינטרנט, אשר הפיצו את פרקי הסדרה המקוריים בדיבוב היפני והודות לקבוצות מתרגמים חובבים אשר הפיצו כתוביות בעברית לסדרה כמעט מיד לאחר מועד שידורם המקורי ביפן.
ב-2007 עלתה לשידור בערוץ הילדים הגרסה היפנית הלא מצונזרת של הסדרה בשעות הלילה.
הסדרה הוגבלה לגיל 14 ומעלה.
הסדרה עלתה לשירות הווידאו על פי דרישה של חברת yes ב-24 ביולי 2022, כחלק מספריית האנימה.
כשלושה שבועות לאחר מכן, ב-14 באוגוסט, התרגום החל להיות משודר בערוץ זום.
לאחר שהסדרה נרכשה על ידי ערוץ הילדים, נערכה בערוץ תחרות לבחירת המדבב לעברית של נארוטו.
לבסוף נבחר תובל שפיר המוכר מסדרות הטלוויזיה "השמיניה", " גאליס" ו"החולמים".
הדיבוב הראשון לעברית הופק במהלך אמצע העשור הראשון של המאה ה-21 באולפני דאבי דאב אותו ביימה אפי בן ישראל, אשר גם השתתפה בדיבוב בעצמה; הוא עלה לשידור ב-16 באוקטובר 2006. הסדרה הוגבלה לגילאי שמונה ומעלה לאחר צנזורה של חלקים ממנה.
הפקת הדיבוב הופסקה בערך בפרק 106 מסיבות לא ידועות.
ב-14 באוגוסט 2022 החלה הסדרה להיות משודרת בערוץ ג'וניור, עם דיבוב חדש שהופק על ידי NDG Studios.
הדיבוב משודר בערוץ בשעות הלילה ולא כולל צנזורה, ובשונה מהדיבוב הראשון, כל פרקי הסדרה דובבו.
הסדרה זמינה גם בספריית VOD ג'וניור בתשלום ללקוחות HOT ובחינם בפרטנר TV, סלקום TV, FreeTV וב-yes.
הדיבוב העברי בוים על ידי מאיה בר שלום ולאחר מכן אפי בן ישראל, בהפקתה של ענבר שטגר עזרא.
דניאל זילברשטיין (סאסקה אוצ'יהא) – במהלך העונה הראשונה
גאי נאור (סאסקה אוצ'יהא) – בהמשך הסדרה
יואב בר-לב (אורוצ'ימארו, מייט גאי)
מאיה בר שלום (טמארי, שיזונה, אנקו)
סער בדישי (סאסקה, גאטו, דמויות שונות)
גיא זיידמן (שיקאמארו, אביסו, דמויות שונות)
נועה לפידות (אינו, קונוהאמארו, האקו, דמויות שונות)
אורי זלצמן (אירוקה, קאנקורו, דמויות שונות)
מורן סופר (גאארה, מיזוקי, טאזונה, דמויות שונות)
סיון תם (מואגי, אינארי, דמויות שונות)
אליעזר וייס (ההוקאגה השלישי, זאבוזה, דמויות שונות)
הנאקפה (בתיגרינית: ናቕፋ, בערבית: ناكفا ; נהגה: nākfā, סימון לפי תקן ISO 4217: ERN) הוא ההילך החוקי של אריתריאה, מאז הכריזה על עצמאותה ב־1993. השטר שבתמונה, 1 נאקפה מ־1997, מציג בצד ימין את הגמל העומד במרכז הסמל של אריתריאה, ומשמאל קבוצת חיילים נושאים את הדגל.
נכון ליולי 2024, ערכו של הנאקפה עומד על 6.67 סנט של דולר ארצות הברית.
נָארַה לֵאָאוּ (בפורטוגזית: Nara Leão; 19 בינואר 1942 – 7 ביוני 1989) הייתה זמרת ברזילאית שכונתה "המוזה של הבוסה נובה".
לאאו נולדה בעיר ויטוריה שבמדינת אספיריטו סנטו, ברזיל.
כשהייתה כבת שנה עקרה משפחתה לריו דה ז'ניירו, שם גדלה בקופקבנה.
כשהייתה בת 12 קיבלה את הגיטרה הראשונה שלה.
את הופעותיה הראשונות ערכה בשנת 1963. בשנה שלאחר מכן, שנת ההפיכה הצבאית וקום הדיקטטורה בברזיל, לקחה לאאו חלק במופע "דעה" (opinião) בו ביטאה ביקורת חברתית גלויה.
מאוחר יותר הוגלתה עם בעלה, במאי הקולנוע קקה דיאגס (Cacá Diegues), לצרפת בעוון פעילותם נגד השלטון, שם נולדו שני ילדיהם.
בדירתה בקופקבנה נערכו מפגשים מוזיקליים בהן פרחה הבוסה נובה.
היא ביצעה שירים של שיקו בוארקי, רוברטו מנסקל, אנטוניו קרלוס ז'ובים (יחד עם אליס רז'ינה ובלעדיה), קייטנו ולוזו ורבים אחרים.
בשנים בהן הקליטה, הצליחה ליצור אוסף מרשים של קלאסיקות בוסה נובה ושירי סמבה של יוצרים אותנטיים של הפאבלס.
במהלך שנות השמונים המעיטה לאאו בהופעות.
היא תכננה לחדול מפעילותה המוזיקלית כדי ללמוד פסיכולוגיה, אך ב-1988, התגלה אצל לאאו סרטן מוח מתקדם, ולא היה טעם לנתחה.
היא נפטרה שנה מאוחר יותר, ב-1989.
ב-2007 הוציאה פרננדה טאקאי את אלבום הסולו "Onde brilhem os olhos seus" ("היכן נוצצות עיניך"), עם שירים מהרפרטואר של נארה לאאו.
נארי הוא שם מקומי לקרום לבנבן נוקשה המכסה סלעי קירטון וחוואר באזורים צחיחים למחצה, שבהם כמות המשקעים היא בין 300 ל-700 מ"מ בשנה, כמו ההרים במרכז ארץ ישראל: יהודה, השומרון והגליל.
הוא מורכב בעיקר מפחמת הסידן.
התופעה מוכרת בעולם כולו והנארי שייך למשפחת הסלעים הנקראים בלועזית: קליצֶ'ה (caliche) או קלקריט (calcrete).
סלע נארי מתהווה מעל לסלעי הקירטון בתצורות השפלה: ע'רב, טקייה וצרעה (בעיקר פרט מראשה) וכן מעל תצורת בית גוברין והקונגלומרט של תצורת בית ניר.
יהודה ליאו פיקרד סבר שהנארי הוא קרום גירי שנוצר עקב עלייה נימית של תמיסות גירניות, מלחים ומינרלים.
המים מתנדפים, והגיר שוקע בנקבוביות שבסלע הקירטון וכך נוצרת שכבת סלע עבה וקשה יותר.
אתר עץ הדעת מצטט את דן ואת גולדברג המעלים את הסברה כי קרום הנארי הוא חלק אינטגרלי של שכבת הקירטון.
חלקה העליון של השכבה מתבלה בשל שני גורמים: ירידת הגשם בחורף ועלית נימי מים בקיץ.
תמיכה בהשערה נמצאה במאובנים שנמצאו בשכבת הנארי.
והם לא יכלו להיות חלק מהקרום הגירי שנוצר אלא חלק משכבת קירטון קיימת.
החוקרים פיתחו נוסחה המכונה "גורם הגשם", לפיה כמות המשקעים והטמפרטורה השנתית קובעים האם תיווצר שכבת נארי.
גורם גשם בערכים 15–30 נחשב אופטימלי להתפתחות נארי.
לעומת זאת, בנגב לא התפתח נארי כי גורם הגשם הוא סביב 5, וכנ"ל בצפת או במעלות, שגם בהן יש קירטון אך לא נוצר נארי, כי גורם הגשם הוא סביב 40.
לסלע הנארי הייתה חשיבות גדולה עבור תושבי אזורים אלו.
מסיבות שונות קשה לחפור בור מים לאגירת מי גשמים בסלעים הנפוצים בהרים אלה: החוואר, הקירטון, והגיר.
סלע הגיר הוא סלע קשה.
באדמת חוואר, קשה לשמור על קיומו של בור חפור, שכן החוואר בבואו במגע עם המים הופך לבוץ והבור מתמוטט.
בסלע הקירטוני הרך והפריך קל לחפור בור מים, והוא אינו הופך לבוץ, עם זאת לסלע קירטון דרושה תכונה נוספת כדי שיהיה מתאים לחפירת בורות והיא שהחלק העליון יהיה קשה, אחרת תקרת הבור תקרוס לתוכו.
שכבת הנארי הקשה הקיימת מעל הקירטון מהווה את תקרת הבור היציבה.
הנארי נפוץ גם בתור ה"גג" של מערות.
תקרת מערות בנויה מסלע נארי קשה.
הוא עמיד יחסית בפני סחיפה שלא כמו הסלע הקירטוני הרך המצוי תחתיו.
לעיתים המערה מצויה במקום בו היה בעבר בור מים, כמו באזור בית גוברין – "מערות הפעמון" המפורסמות.
במקרה זה מבחינים בתקרת המערה במעין פתח.
פתח אשר דרכו נחצב הבור וממנו נשאבו המים.
במרוצת הזמן קרס אחד מקירות הבור וממנו נוצרה כניסה לבור שהפך למערה.
פתח הבור נותר בתור פתח אוורור או בתור מקור אור לתושבי המערה.
הנארי תורם מרכיב מינרלי כהה לקרקעות הבאות: טרה רוסה, רנדזינה חומה, ליתוסול חום ואפילו בכורכר.
מתחת לקרקעות מהסוגים האלה ניתן לאתר את קרום הנארי הקשה.
הבוטניקאי אבינועם דנין מציג את הקשר בין היווצרות קרום הנארי לבין המצאות צמחים בתוכו על ידי סקירת שורה של אתרים לאורך כביש בית גוברין - בית שמש - חלק מכביש 38. הוא מציג את הממצאים הבאים:
"עובי שכבת הנארי עשוי להגיע למטר עד חמישה מטר.
הגאולוגים מכירים בו שכבות משנה.
סלע קשה עם קבולת מים בשיעור של אחוז אחד עד שניים.
נארי עליון עם קבול מים 15-10%
וקירטון עם קבול מים 20-15%
קרום הנארי הקשה מעמיד מעט מאוד מים לרשות האורגניזמים ועל כן אינו מאוכלס עדיין".
שורשי הצמחים חודרים דרכו ומגיעים לקירטון, הספוג במים.
שימוש נוסף של האבן הוא בבניית תנורי אפייה בשדה - ה"טבון" בערבית.
חפירה של רשות העתיקות בנחל עירון בשטח שנחשף ב"חורבת גילן דרום", 62 מטר על 110 מטר, נמצאו מחצבות לאבני נארי.
לפי דפוסי האבן שנחשפו ניתן להעריך את גודל האבנים שנחצבו לשימושים שונים.
נָארָה (ביפנית 奈良市, "נָארַה-שִי") היא בירת מחוז נארה בחבל קנסאי שביפן.
העיר ממוקמת בחצי האי קיאי.
בין השנים 710–784 הייתה העיר, שנקראה אז הֵייג'וֹ-קיוֹ (平城京), בירת יפן, ומכאן שם התקופה הזאת בהיסטוריה של יפן – תקופת נארה.
באותה תקופה נבנה מקדש קאסוגה.
בעיר נמצאים שמונה מקדשים בודהיסטיים גדולים, כאשר הגדול מביניהם טודאי-ג'י, הוא ככל הנראה בניין העץ הגדול בעולם.
המקדשים של נארה, ביחד עם שרידי ארמון הייג'ו, הם בעלי מעמד של אתר מורשת עולמית.
ברחובות העיר מתהלכים איילים מורגלים לסביבה עירונית.
לפי אגדה עתיקה, הם הובאו לעיר על ידי אל, ומאז הם אמורים להגן על העיר ועל המדינה.
בנארה גם ממוקמת אוניברסיטת הנשים של נארה , אחת משתי אוניברסיטאות הנשים הלאומיות (国立大学) של יפן, וכן המוזיאון הלאומי של נארה.
נארווה (באסטונית: Narva; ברוסית: Нарва) היא העיר השלישית בגודלה באסטוניה.
העיר שוכנת על הגדה המערבית של הנהר נארווה בקרבת מפרץ נארווה, המשמש כגבול הטבעי והמדיני בין אסטוניה לרוסיה.
ההתיישבות במקום מוזכרת לראשונה בשנת 1171 בכרוניקה של נובגורוד.
בתחילת המאה ה-13 התקיים במקום כפר בשם נרביה.
ב-30 בנובמבר 1223 הכובשים הדנים הניחו את אבן הפינה של המבצר.
במחצית הראשונה של המאה ה-14 היישוב הוכרז כעיר.
בשנים 1223–1346 היישוב היה שייך לדנמרק ולאחר מכן למסדר הליבוני (עד שנת 1558).
האבירים הליבונים בנו את המבצר, אשר השתמר ברובו עד ימינו.
ב-11 במאי 1558 נכבשה העיר על ידי צבאו של איוואן האיום.
ב-15 בספטמבר 1581 נכבשה העיר על ידי הצבא השוודי.
כעבור 9 שנים צר הצבא הרוסי על העיר אך לא הצליח לכבוש אותה.
בשנת 1595 חתמו רוסיה ושוודיה על הסכם שלום, לפיו הועברה העיר באופן רשמי לידי שוודיה.
בשנת 1700 עם פרוץ מלחמת הצפון הגדולה ניסה הצבא הפולני לכבוש את העיר, אך הובס בקרב נארווה.
בסופו של דבר בשנת 1704 העיר נכבשה על ידי הרוסים והייתה חלק של האימפריה הרוסית עד להתפרקות האימפריה.
במרץ 1918 נכבשה העיר על ידי הצבא הגרמני, ששלט בעיר עד לסיום מלחמת העולם הראשונה.
בנובמבר 1918 נסוג הצבא הגרמני מהעיר.
לאחר נסיגתו, השתלט הצבא האדום על העיר והחזיק בה למשך חודשיים.
בינואר 1919 יחידות של הצבא האסטוני ושל הצבא הלבן הצליחו לכבוש את העיר.
נארווה הפכה לחלק ממדינת אסטוניה העצמאית.
במהלך מלחמת העולם השנייה כבש וורמאכט את נארווה ב-17 באוגוסט 1941. במהלך הכיבוש הנאצי נהרסה העיר העתיקה של נארווה (ולא שוחזרה עד היום).
הצבא האדום שחרר את העיר ב-26 ביולי 1944.
בתקופת האימפריה הרוסית התגוררו בעיר בעיקר רוסים ואסטונים, כאשר מבחינה דמוגרפית היה למעשה שוויון בין שתי קבוצות אתניות אלו.
לפי מרשם האוכלוסין שנערך באימפריה בשנת 1897 אסטונים היוו 44.1% מכלל התושבים, רוסים - 43.5%.
המיעוטים הבולטים היו גרמנים (6.0% מכלל התושבים) ויהודים (2.8%).
בתקופת אסטוניה העצמאית, גדל אחוז אסטונים באוכלוסייה בצורה משמעותית - בשנת 1934 הם היוו 64% מכלל התושבים ורוסים - 30%.
במהלך הכיבוש הנאצי והקרבות לשחרור העיר במלחמת העולם השנייה עזבו רוב התושבים המקוריים את נארווה.
לאחר המלחמה הגיעו לעיר מתיישבים מכל רחבי ברית המועצות כדי ליישב אותה ולעבוד במפעלי תעשייה שהוקמו בעיר.
לכן, בנארווה ישנו רוב רוסי מובהק.
נכון לשנת 2021 התגוררו בנארווה 53,955 תושבים, מהם: 87% רוסים, 6% אסטונים, 2% אוקראינים והשאר - לאומים אחרים (בלארוסים, ארמנים, גרמנים, פינים)..
רק 50% מתושבים נארווה מחזיקים באזרחות אסטונית.
35% מהתושבים הם נתיני רוסיה ו-13% מהתושבים הם חסרי אזרחות.
מבחינת שפה - 96% מהתושבים רשמו את רוסית כשפת האם שלהם.
בקרבת העיר נמצאות 2 תחנות הכוח שבזכותן המדינה אינה תלויה במקורות אנרגיה חיצוניים.
תחנות כוח אלה מבוססות על פצלי שמן.
בעיר נמצא מפעל הטקסטיל "קרנהולם" ("Krenholm") - מפעל חומרי בניין; וכן מפעלים נוספים.
בעיר גדלו כמה ספורטאים מפורסמים: פאול קרס, שחמטאי שהיה מועמד לאליפות העולם וואלרי קרפין שזכה בתארים במסגרת קבוצות כדורגל רוסיות.
קבוצת כדורגל עירונית נארווה טרנס משתתפת בתחרויות של ליגת העל האסטונית.
לנארווה ברית ערים תאומות עם הערים:
נארה היא קבוצה אתנית נילוטית החיה בדרום-מערב אריתריאה והמונה כ-1% מאוכלוסייתה ואחת מהקבוצות העתיקות ביותר באריתריאה.
השם ההיסטורי לקבוצה הוא הכינוי החבשי "ברייה" המגיע משמו של אחד משבטי הנארה.
החבשים השתמשו בבני השבט כעבדים כפי שעשו לשאר עמי השנקלה עד אשר המילה ברייה הפכה להיות לא לפני המאה ה-17 כפירוש ומקבילה למילה "עבד", כיום המילה ברייה היא כינוי גנאי.
הסברה היא שלנארה ולקונמה ישנו מוצא משותף.
לפי המסורת החבשית הם התושבים המקורים של חבש אשר נושלו מאוחר יותר על ידי העמים הכושים והשמיים ומקורם אינו ידוע.
הנארה מזוהים בכתבי הגאוגרפים מהיוונים והרומיים בשמות מאגבררי ואדיברי אשר אוכלים בשר פילים.
לפי ההשערה שמו של נהר העטברה (במקור עסטברוס) הוא מצירוף המילים "עסט" (נהר) ו"ברוס" (ברייה) ומכאן נהר הברייה.
האזכור הראשון של הנארה תחת השם ברייה בכתובות אקסומיות הוא מהמאה ה-4 מתקופתו של עזנה.
כיום הנארה הם ברובם מוסלמים וחלקם עדיין שומר על דתם המקורית.
שפתם היא הנארה שהיא שפה נילו-סהרית.
נארוּהיטוֹ, קיסר יפן (ביפנית: 徳仁; נולד ב-23 בפברואר 1960) הוא קיסר יפן ה-126, בנו הבכור של אקיהיטו ורעייתו הקיסרית מיצ'יקו.
נארוהיטו החל לכהן כקיסר ב-1 במאי 2019 לאחר פרישת אביו מכס הקיסרות, תקופת מלכותו נקראת "תקופת ראיווה" (令和, "הרמוניה נפלאה").
נארוהיטו הוא בעל תואר ראשון (1982) ושני (1988) בהיסטוריה מאוניברסיטת גקושויין שבטוקיו.
בשנים 1983 - 1985 למד בקולג' מרטון שבאוניברסיטת אוקספורד בבריטניה; על תקופת שהייתו שם כתב מספר מאמרים וזכרונות, בהם "The Thames and I: A Memoir of Two Years at Oxford".
נארוהיטו נישא ב-1993 למסאקו, דיפלומטית במשרד החוץ היפני.
החתונה נערכה במקדש שינטו בטוקיו בפני 800 מוזמנים, רבים מהם מלכים וראשי מדינות בעולם, והיא סוקרה בהרחבה בתקשורת העולמית.
בני הזוג מתגוררים בארמון טוגו שבטוקיו, עם בתם אאיקו, שנולדה ב-2001. בעשור האחרון מתקיים פולמוס ציבורי בעקבות לידת הבת היחידה, סביב השאלה האם לשנות את החוק היפני המונע מנשים לרשת את הכתר.
ב-2008 עלתה משפחת הנסיך לכותרות כאשר הנסיך ביקש את הבנת הציבור בהקשר למחלתה של אשתו, שאובחנה כסובלת מהפרעת הסתגלות.
ההשערות בתקשורת לגבי מחלתה היו כי הגורם לכך הוא הדחק שחשה סביב הלחצים להביא בן זכר לעולם, בשל החוק היפני.
תפקיד יורש העצר הועבר לנארוהיטו ב-1991, כשנתיים לאחר מות סבו, הקיסר הירוהיטו.
תוארו הרשמי מעליית אביו לשלטון ועד עלייתו שלו היה "נסיך הכתר של יפן".
נארוהיטו מתעניין במדיניות המים ושימורם, והוא חבר כבוד בוועידה העולמית למאה ה-21 בנושא המים, שנוסדה על ידי הבנק העולמי והאו"ם.
הוא היה פטרון המשחקים האולימפיים באולימפיאדת נאגנו (1998) שהתקיימה ביפן, ומ-1998 הוא חבר הוועד האולימפי הבינלאומי.
מ-1994 הוא מכהן כסגן נשיא של כבוד בצלב האדום היפני.
בנוסף נשא בתפקידים ייצוגיים רבים כנסיך, ביפן ובביקורים רשמיים ברחבי העולם.
ב-2009 היה הראשון בשושלת הקיסרות היפנית שביקר בווייטנאם הקומוניסטית.
ב-1 במאי 2019 התחיל לכהן כקיסר, לאחר פרישת אביו מתפקיד זה בעודו בחיים.
מדובר באירוע נדיר למדי בהיסטוריה של יפן.
ב-22 באוקטובר 2019 התקיימה הכתרתו הרשמית כקיסר יפן.
נארווה טרנס (אסטונית: JK Narva Trans) הוא מועדון כדורגל אסטוני, מהעיר נארווה שבאסטוניה.
המועדון משחק בליגת העל האסטונית.
בשנת 1992 הוקמה ליגת העל של אסטוניה, לאחר שאסטוניה קיבלה עצמאות מברית המועצות.
המועדון משחק ברציפות בליגת העל של אסטוניה משנת 1992.
בעונת 1993/1994 הגיע לגמר הגביע האסטוני והפסיד לקבוצת נורמה טאלין.
בעונת 1994/1995 הגיע לחצי גמר הגביע האסטוני והפסיד לקבוצת לנטנה טאלין.
בעונת 2000 סיים את הליגה במקום החמישי והעפיל בפעם הראשונה למפעלים האירופאיים במסגרת גביע אופ"א בעונת 2001/2002. בסיבוב הראשון הפסיד לקבוצת אלפסבורג משוודיה והודח מהטורניר.
בעונה זו זכה בפעם הראשונה בגביע של אסטוניה.
בעונת 2006 סיים את הליגה במקום השני, המקום הגבוה ביותר עד להיום.
בעונת 2006/2007 הגיע לגמר הגביע האסטוני והפסיד לקבוצת לבדיה טאלין.
בעונת 2007/2008 הגיע לרבע גמר הגביע האסטוני והפסיד לקבוצת לבדיה טאלין.
בעונה זו שיחק בגביע אופ"א.
בסיבוב הראשון הפסיד לקבוצת הלסינגבורג משוודיה והודח מהטורניר.
בעונת 2008/2009 הגיע לחצי גמר הגביע האסטוני והפסיד לקבוצת פלורה טאלין.
בעונת 2009/2010 הגיע לשמינית גמר הגביע האסטוני והפסיד לקבוצת לבדיה טאלין.
בסיבוב הראשון הפסיד לקבוצת רודר ולניה מסלובניה והודח מהטורניר.
בעונת 2010/2011 הגיע לגמר הגביע האסטוני והפסיד לקבוצת פלורה טאלין.
בסיבוב הראשון הפסיד לקבוצת מייפה מפינלנד והודח מהטורניר.
בעונת 2011/2012 הגיע לגמר הגביע האסטוני והפסיד לקבוצת לבדיה טאלין.
בסיבוב הראשון הפסיד לקבוצת רבוטניצ'קי קומטל סקופיה ממקדוניה והודח מהטורניר.
בעונת 2012 סיים את הליגה במקום הרביעי.
בעונת 2012/2013 הגיע לחצי גמר הגביע האסטוני והפסיד לקבוצת פלורה טאלין.
בסיבוב הראשון הפסיד לקבוצת אינטר באקו מאזרבייג'ן והודח מהטורניר.
בעונת 2013/2014 שיחק בליגה האירופית.
בסיבוב הראשון הפסיד לקבוצת יבלה משוודיה והודח מהטורניר.
בעונת 2018/2019 זכתה הקבוצה בפעם השנייה בגביע.
נארוואס היה קצין פרשים נומידי, שלקח חלק פעיל במלחמת שכירי החרב, בתחילה לצד המורדים ובהמשך ערק לצד קרתגו.
במיוחד בשל הערצתו למפקד הקרתגי חמלקרת ברקה שאת בתו נשא לאישה.
מעט מאוד ידוע על חייו של נארוואס.
המקור היחיד אודותיו הוא פוליביוס היווני שלא מספר דבר על נעוריו של נארוואס, אם כי מציין שהיה בן לאחת המשפחות הנכבדות בקרב הנומידיים.
ככל הנראה התגייס כשכיר חרב לצבא קרתגו ונטל חלק במלחמה הפונית הראשונה, שבמהלכה למד להעריץ את מפקדו חמלקרת ברקה.
אולם לאחר הכישלון בקרב אייגוסה בשנת 241 לפנה"ס, נכנעה קרתגו ועשרות אלפי שכירים מצאו עצמם מחוסרי עבודה.
המפקדים הקרתגים רצו להעביר את החיילים לאפריקה בקבוצות קטנות כדי שיהיה קל יותר לשלם להם את שכרם.
אולם מועצת הזקנים קיוותה שאם יכונסו כל השכירים במקום אחד יהיה קל יותר לשכנע אותם לוותר על חלק מהתשלום.
השכירים כונסו בקרתגו ומאוחר יותר הועברו לעיר קיסה.
מועצת הזקנים שלחה אליהם את חנו הגדול למשא ומתן, הייתה זו טעות לשלוח אל השכירים את חנו שאותו לא הכירו במקום לשלוח את חמלקרת שאותו העריצו.
השכירים איימו לעלות על קרתגו אם לא יינתן להם שכרם, הקרתגים נבהלו והסכימו לדרישותיהם, אולם חלק מהשכירים חשדו שהקרתגים מתכוונים להיפטר מהם לאחר שיתפזרו ועל כן בהנהגתם של מאתוס וספנדיוס פתחו במרד.
ערי אפריקה שסבלו רבות מיחסם הקשה והנצלני של הקרתגים הצטרפו ברצון אל המורדים, מלבד הערים אוטיקה והיפקארה ששמרו אמונים לקרתגו.
כעונש הטילו השכירים מצור עליהן.
מאתוס על היפקארה, וספנדיוס על אוטיקה.
חמלקרת התפטר עוד קודם לכן מהפיקוד, ובתמיכת האליטה העשירה מונה חנו למפקד.
אולם הוא נעדר כל כישרון צבאי והפסיד את הערים למורדים.
בלחץ ההמונים, נבחר חמלקרת שוב לפקד לצד חנו.
הוא הכה שוק על ירך את ספנדיוס בקרב מקאר והחזיר לקרתגים את ביטחונם העצמי.
ניצחון זה עודד את נארוואס שעד אז לחם בצד המורדים להצטרף אל קרתגו.
הוא ניגש עם כמאה מלווים נומידים אל מחנהו של חמלקרת והמתין.
הקרתגים שאלו אותו לרצונו והוא השיב שהוא מעוניין לשוחח עם חמלקרת עצמו.
חמלקרת הסתפק אם להאמין לו או לא, אולם נארוואס מסר לידי הקרתגים את נשקו וסוסו ונכנס לא חמוש אל המחנה.
חמלקרת התפעל מאומץ לבו וקיבל אותו יחד עם עוד 2,000 פרשים נומידיים שערקו איתו אל מחנהו, ואף הבטיח לתת לו את בתו לאישה.
פרשיו המהירים של נארוואס הביאו תועלת רבה לחמלקרת וסייעו רבות לניצחון הגדול בקרב משור.
כאשר חמלקרת סגר מכל הכיוונים על המורדים והכריח אותם להיכנע המורדים נכנעו ובתמורה הסכימו לחמלקרת להוציא להורג את מנהיגיהם.
חמלקרת הפר את ההסכם וביצע טבח המוני בשכירים, ספנדיוס נפל בשבי ונצלב מאוחר יותר מול חומות תוניס.
בינתיים צר מאתוס על קרתגו עצמה, חמלקרת שלח נגדו מצביא בשם חניבעל, אולם חניבעל נהג בקלות ראש והובס בקלות בידי מאתוס שצלב אותו על אותו צלב שעליו נצלב ספנדיוס.
אולם חמלקרת הגיע במהירות ואיחד את כוחותיו עם אלו של חנו ויחד הביסו את מאתוס והוציאו אותו להורג בתהלוכת ניצחון בקרתגו.
טיטוס ליוויוס מזכיר אחיינית של חניבעל שהייתה בקשרים טובים עם הנומידים, וייתכן להניח שמדובר בבתו של נארוואס.
לפרסום זכה נארוואס במיוחד בשל הרומן ההיסטורי שכתב גוסטב פלובר, "שלמבו".
גיבורת הסיפור היא בתו של חמלקרת המובטחת לנארוואס.
לחמלקרת היו שלוש בנות ששמותיהן אינם ידועים, אם כי ידועים שמות חתניהן.
פלובר ניצל את המחסור בפרטים אודות הדמויות ובנה ספר התואם יחסית את הידוע לנו מבחינה היסטורית.
מחוז נארה (ביפנית: Nara-ken ;奈良県) הוא מחוז באי הונשו, יפן.
בירת המחוז היא העיר נארה.
אזור מחוז נארה הוא אחד העתיקים בהיסטוריה היפנית.
מחוז נארה הנוכחי נוצר ב-1887, כשנפרד ממחוז אוסקה, ושמו שונה מנחלת יאמטו.
האזור היה ידוע כמרכז פוליטי עוד במאות השלישית ורביעית, ושליטיו שאפו לאחד את כל יפן.
בתקופות מאוחרות יותר הוקמו באזור מחוז נארה מספר בירות קיסריות, שנבנו לפי הדגם של הבירות הסיניות של אותה עת, בתבנית שתי וערב.
חצר הקיסר טיפחה קשרים עם שושלת סווי ועם שושלת טאנג מסין, ושלחה תלמידים כדי ללמוד את התרבות הגבוהה של סין.
במאה ה-7 הגיעו לנארה מהגרים רבים, רבים מהם מחצי האי הקוריאני
בשנת 784 העביר הקיסר קאמו את הבירה לנגאוקה-קיו בנחלת ימשירו, ועשור לאחר מכן להייאן קיו, ובכך נפתחה תקופת הייאן.
על מעבר הבירה, שמרה נארה על השפעתה הפוליטית, ולקראת סוף התקופה הורה המצביא טאירה נו קיומורי לבנו לדכא את יריביו הפוליטיים בנארה, שנתמכו על ידי הקיסר.
בתגובה העלה בנו את המקדשים טודאי-ג'י וקופוקו-ג'י באש ב-1180, ובכך חיסל את המרכז הפוליטי בנארה.
עם עליית מינמוטו נו יוריטומו לכס השוגון ותחילת תקופת קמקורה, נהנה המחוז מתמיכת השליט החדש.
מקדש קופוקו-ג'י, שהיה מקדש הבית של בית פוג'יווארה, הפך למקדש הראשי של נחלת יאמטו, ומסביב למקדש זה ולטודאי-ג'י החלה להתפתח עיירה.
תקופת שתי החצרות הקיסריות, שהחלה ב-1336, הביאה חוסר יציבות לנארה.
בעוד הקיסר גו-דאיגו בחר את מקום מושבו ביושינו, התגלעה בקופוקו-ג'י מחלוקת לגבי המועמד לכס הקיסר.
לאחר כניעת הענף הדרומי ב-1392 שב השקט לנארה, אך המאבק החליש את המקדש, והכוח החל לעבור לסמוראים, שהחלו לכבוש לעצמם שטחים.
תקופות סנגוקו ואדו עד ימינו
בתקופת סנגוקו נשאבה נחלת יאמטו ללחימה.
טודאי-ג'י שוב נשרף ב-1567, כשמצונאגה הישהידה כבש את הנחלה מידי משפחת מיושי, ולאחר מכן קיבל אותה באופן רשמי מאודה נובונאגה.